# data[].attributes.body
Flokkuð sem svefnröskun, sem fellur undir geðraskanir.

Svefnraskanir eru geðrænar raskanir sem einkennast af truflunum á svefni, eins og svefnleysi, of miklum svefni, eða skertu svefnmynstri, og hafa þær áhrif á bæði líkamlegt og andlegt ástand einstaklingsins.

Slíkar raskanir draga úr orku, einbeitingu og geta haft mikil áhrif á líðan og dagleg störf.

# data[].attributes.body
Streita og álag: Til dæmis vegna vinnu, fjármála, sambandsvandamála eða mikilla breytinga í lífi einstaklings, svo sem flutninga eða dauðsfalla.

Andlegar raskanir: Kvíðaraskanir, þunglyndi og áfallastreituröskun (PTSD) geta valdið mikilli streitu og valdið svefnleysi.

Röskun á svefnvenjum: Breytingar á svefnmynstri, til dæmis vegna næturvinnu eða mikilla ferðalaga yfir tímabelti (jet lag), geta stuðlað að svefnleysi.

Líkamleg heilsa: Sumir sjúkdómar, svo sem verkir, gigt, astmi eða taugasjúkdómar, geta truflað svefn.

Lyf og eiturlyfjaneysla: Sum lyf, eins og örvandi efni og þunglyndislyf, geta haft truflandi áhrif á svefn. Einnig getur koffín, áfengi og önnur efni hindrað góðan nætursvefn.

Aldur: Svefnleysi er algengara meðal eldri fólks, þar sem líkaminn fer að framleiða minna af melatóníni, hormóninu sem stýrir svefnmynstri.

# data[].attributes.body
Erfiðleikar við að sofna: Dæmi væri einstaklingur sem þarf meira en hálftíma til að ná að sofna, þrátt fyrir að vera þreyttur.

Vakna oft á nóttunni: Sumir upplifa að þeir vakna endurtekið yfir nóttina og eiga erfitt með að sofna aftur. Til dæmis að vakna á tveggja klukkustunda fresti.

Vakna snemma: Einstaklingur sem vaknar klukkan fimm á morgnana og getur ekki sofnað aftur, þrátt fyrir að hafa sofið aðeins í nokkrar klukkustundir.

Einkenni dagsdaglega: Svefnleysið leiðir til þreytu og syfju yfir daginn, minni einbeitingar og pirrings. Þetta getur komið fram í starfsgetu, félagslegum tengslum og almennt í daglegum verkefnum.

# data[].attributes.body
Samkvæmt DSM-5, til þess að fá greiningu á svefnleysi þarf að vera óánægja með magn eða gæði svefns sem tengist einu eða fleiri af einkennunum.

Einkenni þurfa að birtast minnst þrisvar í viku í að minnsta kosti þrjá mánuði.

Nokkur atriði sem að maður verður að hafa í huga:

Svefntruflunin veldur vanlíðan eða skerðingu á félagslegum, atvinnu-, menntunar- eða öðrum mikilvægum sviðum.

Svefnerfiðleikarnir eiga sér stað þrátt fyrir nægjanlegt tækifæri til að sofa.

Svefnleysið er ekki betur útskýrt af og kemur ekki eingöngu fram á meðan á annari svefn-vökuröskun stendur (t.d. dægursvefn-vökuröskun).

Samhliða geðraskanir og læknisfræðilegar aðstæður skýra ekki nægilega óánægju um svefnleysið.

Svefnleysið má ekki rekja til lífeðlisfræðilegra áhrifa efnis (t.d. misnotkunar lyfja).

# data[].attributes.body
Á Íslandi eru ýmis úrræði í boði fyrir fólk sem glímir við svefnleysi:

1. Sálfræðileg meðferð: Hugræn atferlismeðferð (HAM) er ein algengasta og árangursríkasta meðferðin við svefnleysi. Hún felur í sér að kenna einstaklingnum aðferðir til að stýra hugsunum og hegðun sem stuðla að svefnleysi. Sálfræðingar bjóða oft þessa meðferð og hana er einnig hægt að fá í gegnum Heilsugæsluna.

2. Lyfjameðferð: Í sumum tilvikum eru svefnlyf notuð, þó að þau séu almennt ekki ráðlögð til langs tíma þar sem þau geta verið ávanabindandi. Lyfjameðferð er oft notuð til skamms tíma, samhliða öðrum aðferðum, og getur hjálpað fólki að koma svefnvenjum í lag. Þessi meðferð er oftast notað í samráði við lækna á Heilsugæslunni eða geðlækna.

3. Náttúrulyf og svefnvenjur: Melatónín og önnur náttúrulyf eru einnig notuð. Einnig er lögð áhersla á að koma á reglulegum svefnvenjum og svefnrútínu, svo sem að fara alltaf að sofa á sama tíma og að forðast örvandi efni.

Batahorfur svefnleysis eru almennt góðar, sérstaklega ef viðeigandi meðferð er veitt.

# data[].attributes.body
Myndbrotið úr kvikmyndinni Fight Club sýnir lýsandi dæmi um áhrif svefnleysis á daglegt líf. Aðalpersónan glímir við langvarandi svefnleysi sem veldur honum mikilli þreytu og skort á einbeitingu í starfi sínu. Hann er líka frekar aðskilinn raunveruleikanum og á erfitt með að festa hluti í minninu. Seinna meir gerir það að verkum að hann á erfitt með að greina á milli raunveruleika og fantasíu. Þetta sýnir hvernig langvarandi svefnleysi getur tekið sinn toll á bæði andlegri og líkamlegri heilsu.

# data[].attributes.body
https://www.heilsugaeslan.is/um-hh/frettasafn/stok-frett/2019/02/07/Svefnleysi/

https://www.nhlbi.nih.gov/health/insomnia

https://www.betrisvefn.is/blogg/hvad-kostar-svefnleysi/

https://www.sleepfoundation.org/insomnia/types-of-insomnia

https://www.heilsugaeslan.is/serthjonusta/namskeid/ham-svefn/

https://www.ncbi.nlm.nih.gov/books/NBK519704/table/ch3.t36/

# data[].attributes.attachment_link.description
Fólk festist gjarnan í vítahring svefnleysis með þar til gerðri vanlíðan og áhyggjum af afleiðingum svefnleysis. Þá er hætt við að fólk reyni að bæta sér upp fyrir erfiðar nætur, til dæmis með því að leggja sig á daginn eða fara mjög snemma uppí rúm á kvöldin til að hámarka líkur á að sofna á tilsettum tíma. Þetta veldur því að fólk ver oft mjög miklum tíma í rúminu til þess að reyna að sofna og fá hvíld. Það verður hins vegar gjarnan til þess að svefnþrýstingur minnkar, erfiðara er að sofna og því viðhelst svefnleysi til lengri tíma. Því er mikilvægt að aðstoða fólk við að komast á rétta braut aftur ásamt því að veita grunn orsök svefnleysisins viðeigandi meðferð ef það á við.